बेनि थाखायनो बेखौ आरो बेनि मुसुखाखौ फोसावफिननो नांगौनि गोनांथि दंमोन ।खिसथिन सापेलाव थानाय माइकेल लांलʼनि आखिनाय बादि एथेननि महरगिरि पेदियासनो महर होननायनि बिबानखौ होनाय जादोंमोन ।बुहुमनि गुबुन गुबुन जायगानिफ्राय दावबायनो आरो मोदायखौ सिबिनो फैनाय मानसिफोरखौ मन्दिरा गोबां बोसोर गोखो बोनो हादोंमोन ।जिसुक्रिस्ट थैनायनि उननि सेथि जौथायाव रमनि खुंगिरि केलिगुलाया मुसुकाखौ रमाव लांनो नाजादोंमोन ।नाथाय जेब्ला केलिगुलानि खामानि मावग्राफोर लुनाय स्कापलदा बायनो हमदोंमोन अब्ला बिनि नाजानाया फैमाल जानो हमदोंमोन ।खुगिरि थेवडिसियास - सेआ अलिम्पिक खोलाखौ  391  ए.दि.बन्द खालामनायनि उनाव जिउसनि मन्दिरखौबो बन्दʼ खालामदोंमोन ।बेनि अनगायैबो अलिम्पियायाव गिदिर गिदिर बांग्रिं हा गिसिखानाय दैबाना आरो अर नांनायनि गेजेरजों जिसुख्रिस्ट थैनायनि उननि बाथि जौथायाव मन्दिरा गाज्रि जालांदोंमोन ।सिगाङाव मुसुखाखौ दोहोन दोलद गोनां ग्रिकफोरा कनसटेटिवपलाव थानाय मोनसे राज अन्दराव दोनहैदोंमोन ।आथिखालाव बे जायगायाव गोजाम मन्दिरनि बायखोन्दाफोरखौसो नुनो मोननायनि अनगा जेबो मोनला ।मुसुकानि सायाव खामानि मावनायखौ फिदियासा खृ.गि.440  मायथायाव जागायदोंमोन आरो बेनि आगोलाव बियो खायसे खना आरो मैदेर हाथायनि मुसुका खालामनो मोनसे खोलो जोगाखां होदोंमोन ।बियो मोनसे दंफांनि प्रेम बानायदोंमोन जेराव मेटेल आरो मैदेर हाथाइनि खोन्दोखौ सायाव फजनानै सा बाहागोखौ खोबदोंमोन ।पेदियासनि हाबाखिलिया दाबो अलिम्पियाव दं ।जेब्ला मुसुखा बानायनाया जोबो अब्ला मन्दिरजों गोरोबैखौ नुनो मोनो ।